
PIRKIMO SĄLYGŲ PRIEDAS „PAŠALINIMO PAGRINDAI“

	Eil. Nr.
	Reikalavimas
	Atitikį pagrindžiantys dokumentai
	Subjektas, kuris turi atitikti reikalavimą

	1.
	Tiekėjas šalinamas iš pirkimo procedūrų, jei (VPĮ 46 straipsnio 21 dalis):
Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	Pateikiama:
Tiekėjo deklaracija. Dėl atitikties šiam reikalavimui įrodymo iš Lietuvoje įsteigtų subjektų nereikalaujama pateikti papildomų dokumentų.
	Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas.



PIRKIMO SĄLYGŲ PRIEDAS „KVALIFIKACIJOS REIKALAVIMAI TIEKĖJUI“

	Eil. Nr.
	Reikalavimas
	Atitikį pagrindžiantys dokumentai
	Subjektas, kuris turi atitikti reikalavimą

	Panašių paslaugų teikimo patirtis

	1.
	Tiekėjas per paskutinius 3 (trejus) metus arba per laiką nuo tiekėjo įregistravimo dienos (jei tiekėjas vykdė veiklą trumpiau nei 3 (trejus) metus) iki pasiūlymo pateikimo termino pabaigos ne mažiau kaip 1 (viename) tarptautiniame kontaktiniame renginyje* (ne nuotoliniame), kuriame dalyvių skaičius buvo ne mažiau kaip 100 dalyvių, ir tinkamai suteikęs paslaugų už ne mažiau 25 000 Eur be PVM.

* Renginys – tai reprezentacinis renginys, kuriame dalyvauja užsienio valstybių institucijų vadovai ar tarptautinių organizacijų atstovai ir kiti oficialūs asmenys bei ekspertai ir dalyviai iš įvairių pasaulio šalių.
Reprezentaciniu renginiu nelaikomi fizinių asmenų asmeniniai renginiai (pavyzdžiui, gimtadienio, krikštynų, vestuvių ir pan.).
	Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:

1) Tiekėjo per pastaruosius 3 (trejus) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus) iki pasiūlymo pateikimo termino pabaigos savo jėgomis įvykdytų arba vykdomų paslaugų sąrašą pagal Pirkimo sąlygų priede „Tiekėjo suteiktų paslaugų sąrašas“ pateiktą formą. 
2) Užsakovo (-ų) pažymą (-as) apie tinkamai suteiktas paslaugas. Pateikiamoje pažymoje turi būti nurodytas sutarties objektas, sutarties įvykdymo data, paslaugų teikimo laikotarpis (pradžia–pabaiga), renginio dalyvių skaičius, paslaugų gavėjai (tiek viešieji, tiek privatieji), ar Užsakovas neturi pretenzijų dėl tiekėjo suteiktų paslaugų. Tais atvejais, kai tiekėjas remiasi sutartimi, kurią jis vykdė ne vienas, bet kartu su kitais ūkio subjektais, pažymoje arba lygiaverčiame dokumente turi būti aiškiai išskirta informacija apie konkretų tiekėją, dalyvaujantį šiame viešajame pirkime, ir jo suteiktas paslaugas.

Tuo atveju, jeigu pateikiama informacija apie vykdomą sutartį, turi būti aiškiai nurodyta, kokios veiklos buvo atliktos, kad per nurodytą laikotarpį pagal atliktas veiklas tiekėjas turėtų pirkimo sąlygose reikalaujamą patirtį.

Pastaba. Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei sutarties objektą apibūdinančių dokumentų kopijas arba be išankstinio įspėjimo susisiekti su Tiekėjo nurodytu užsakovo atstovu.
	Tiekėjas arba bent vienas tiekėjų grupės narys, jeigu pasiūlymą teikia tiekėjų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 

Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos (priklausomai nuo perkamo objekto), jų apimtis, vertė, o ne visas vykdytos sutarties objektas.

	Personalo išsilavinimas ir profesinė kvalifikacija

	2.
	Tiekėjas pirkimo sutarties vykdymui turi pasiūlyti Projekto vadovą, kuris per pastaruosius 3 metus iki pasiūlymų pateikimo termino pabaigos turi būti organizavęs ne mažiau kaip 1 (vieną) reprezentacinį kontaktinį renginį* (Projekto vadovo pareigose), kurio dalyvių skaičius ne mažesnis kaip 100 dalyvių.

* Renginys – tai reprezentacinis renginys, kuriame dalyvauja užsienio valstybių institucijų vadovai ar tarptautinių organizacijų atstovai ir kiti oficialūs asmenys bei ekspertai ir dalyviai iš įvairių pasaulio šalių.

	Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:

1) Informaciją apie Tiekėjo siūlomą specialistą, atsakingą už sutarties vykdymą, pateiktą pagal Pirkimo sąlygų priede „Informacija apie tiekėjo siūlomą specialistą“ pateiktą formą. Formoje turi būti nurodyta siūlomo specialisto vardas, pavardė, pozicija, į kurias specialistas siūlomas. Taip pat nurodoma su kvalifikacijos reikalavimu susijusi išsami siūlomo specialisto darbo patirtis sutartyse/projektuose, kuriuose jis dirbo, ir jo vaidmuo, darbo pobūdis tose sutartyse/projektuose, sutarties/projekto pavadinimas, sutarties/projekto vykdymo laikotarpis ir specialisto darbo sutartyje/projekte laikotarpis (jeigu šie laikotarpiai nesutampa), užsakovo pavadinimas, užsakovų kontaktiniai duomenys. Turi būti nurodyta tiek ir tokio pobūdžio sutarčių /projektų, kad pagal jose (juose) dirbtą laiką bei atliktas funkcijas siūlomas specialistas turėtų nurodytą reikalaujamą patirtį.

2) Jeigu siūlomas specialistas nėra tiekėjo darbuotojas, turi būti pateikiamas specialisto  pasirašytas sutikimas atlikti jam priskirtas funkcijas, ketinimų protokolas, sutartis arba kitas dokumentas, sudarytas iki pasiūlymų pateikimo termino pabaigos, įrodantis, kad specialisto ištekliai tiekėjui laimėjus konkursą ir pasirašius viešojo pirkimo sutartį bus prieinami.

Pastaba. Perkančioji organizacija, norėdama įsitikinti arba pasitikslinti pateiktą informaciją apie specialistų kvalifikaciją, gali atskiru prašymu paprašyti pateikti įvykdytų sutarčių kopijas arba išrašus iš sutarčių bei sutarties objektą apibūdinančius dokumentus arba be išankstinio įspėjimo susisiekti su Tiekėjo nurodytu užsakovo atstovu.
	Tiekėjo arba ūkio subjektų grupės nario (-ių) specialistai, jeigu pasiūlymą teikia ūkio subjektų grupė, arba kitas ūkio subjektas (jo darbuotojas), kurio pajėgumais remiasi tiekėjas, atsižvelgiant į jų prisiimamus įsipareigojimus pirkimo sutarčiai vykdyti.

Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.



